סטיב קארל

סטיבן ג'ון "סטיב" קארל (באנגלית: Steven John "Steve" Carell; נולד ב-16 באוגוסט 1962) הוא שחקן, קומיקאי, תסריטאי, במאי ומפיק קולנוע וטלוויזיה אמריקאי, זוכה פרס גלובוס הזהב. ידוע בעיקר מתפקידו בתוכנית האירוח "הדיילי שואו" משנת 1999 עד 2004 ומכיכובו בגרסה האמריקאית לסדרה "המשרד" כמייקל סקוט. קארל היה מועמד פרס אוסקר לשחקן הטוב ביותר לשנת 2014 על משחקו בסרט "פוקס קצ'ר". שיחק בסרטי קומדיה רבים, בהם "ברוס הגדול מכולם", "מבול של צרות", "בתול בן ארבעים", "הורטון שומע מישהו", "מעבר ליער", "מיס סנשיין הקטנה" ו"דייט לילי". נולד וגדל במסצ'וסטס, ארצות הברית. אביו אדווין א. קארל (במקור קארוסלי) היה מהנדס חשמל, ואימו הרייט ט. (לבית קוץ') הייתה אחות פסיכיאטרית. קארל הוא הצעיר מבין ארבעה אחים. הוא גדל כנוצרי קתולי. בנעוריו שיחק הוקי קרח ולקרוס. בוגר אוניברסיטת דניסון באוהיו. בתחילת דרכו עבד קארל כתקליטן ברדיו הקמפוס WDUB. לאחר מכן עבד כדוור, אך עזב לאחר כשבעה חודשים כאשר המנהל שלו אמר לו שאינו עושה את עבודתו כראוי והוא צריך להיות זריז יותר. הוא שיחק במחזמר "Knat Scatt Private Eye". ב-1989, הוא הופיע בפרסומת למסעדה. ב-1991, הצטרף קארל ללהקה בעקבות השתתפותו במחזמר. באותה שנה הוא הופיע בתפקיד הראשון שלו בקולנוע, בסרט "נוכלת ושמה סו". אחרי שהופיע במספר סדרות טלוויזיה קצרות, ניסה להיבחר לתוכנית "סאטרדיי נייט לייב", אך הפסיד את התפקיד לוויל פארל. עם זאת, ב-1999, הוא הצליח להתקבל לתוכנית "הדיילי שואו", ועבד שם עד שנת 2005. בשנת 2003, שיחק בסרט "ברוס הגדול מכולם" בכיכובו של ג'ים קארי. באותה שנה הוא חתם על חוזה עם רשת NBC לשחק בסדרת הטלוויזיה הפופולרית "המשרד" בה גילם את דמותו של מייקל סקוט. תפקיד שזיכה אותו בפרס גלובוס הזהב ובמועמדויות לפרסים נוספים. בנוסף, הוא כיכב בסרט "בתול בן ארבעים". בעקבות הצלחת הסרט, הוא זכה לשחק במספר סרטים נחשבים כמו: "מבול של צרות" ו"שחק אותה סמארט". ב-2009 כיכב קארל בסרט "דייט לילי", לצידה של טינה פיי. ב-2010 דיבב קארל את הדמות הראשית בסרט "גנוב על הירח". ב-2013 התארח ל־3 פרקים בסדרה הקומית "טיפול אונליין" ברשת שואוטיים בכיכובה של ליסה קודרו. ב-2014 זכה קארל להצלחה ראשונה גם בתור שחקן דרמטי, הודות לתפקידו בדרמת ההיאבקות "פוקס קצ'ר" בתור המולטימיליונר ג'ון דו פונט. קארל הועמד על הופעתו האפלה בסרט לפרס אוסקר לשחקן הטוב ביותר ולפרס גלובוס הזהב. בשנת 2015, שיחק בסרט "לאהוב אותה" את דמותו של סטיבן גולדשטיין, מייסד ויו"ר ארגון למען נישואים גאים. בנוסף באותה שנה הוא שיחק בסרט "מכונת הכסף" לצידם של כריסטיאן בייל ובראד פיט. בשנת 2017, הוא כיכב בסרט "קרב המינים" לצידה של אמה סטון ודיבב בסרט "גנוב על העולם". ב-2018, הוא שיחק את דונלד רמספלד בסרט "סגן הנשיא". ב-2019 שיחק בסדרה "תוכנית הבוקר", לצדן של ג'ניפר אניסטון וריס וית'רספון. בשנת 2021, הוא דובב בסרט "המיניונים: עלייתו של גרו". בינואר 2022 פורסם כי קארל לוהק לככב בתפקיד ראשי בסדרת מותחן פסיכולוגי של רשת FX Networks; ‏"The Patient", שם יגלם את הדמות של אלכסנדר שטראוס, פסיכותרפיסט שמוחזק בשבי רוצח סדרתי (דונל גליסון). קארל נשוי לננסי וולס, בוגרת תוכנית המערכונים האמריקאית "סאטרדיי נייט לייב", מאז 1995. הם הכירו בבית ספר למשחק בו היה מורה והיא הייתה תלמידה. וולס הופיעה לצדו במספר פרקים בסדרה "המשרד" ובסרט "בתול בן 40". לזוג בת בשם אן (נולדה במאי 2001) ובן בשם ג'ון (נולד ביוני 2004). בשנת 2020, קארל הצטרף לידוענים נוספים ותרם כסף לקרן מינסוטה החופשית, ארגון ללא כוונות רווח שמשלם חובות למי שאינו יכול לעשות זאת בעצמו. נוכלת ושמה סו (1991) - בתפקיד: טסיו. מחר בלילה (1998) - בתפקיד: עובד דואר. גידולי פרא (1998) - בתפקיד: איש במסיבה עם מכנסיים מצחיקים. ברוס הגדול מכולם (2003) - בתפקיד: אוון באקסטר. מסיבת פיג'מות (2004) - בתפקיד: שרמן. והרי החדשות (2004) - בתפקיד: בריק טימברלנד. התעורר, רון בורגונדי – הסרט האבוד (2004) - בתפקיד: בריק טימברלנד. מלינדה ומלינדה (2004) - בתפקיד: וולט. סמנתה (2005) - בתפקיד: הדוד ארתור. בתול בן 40 (2005) - בתפקיד: אנדי סטיזאר. מיס סנשיין הקטנה (2006) - בתפקיד: פרנק. מעבר ליער (2006) - בתפקיד: האמי הסנאי (דיבוב) מבול של צרות (2007) - בתפקיד: אוון בקסטר. הדייט שתקע אותי (2007) - בתפקיד עצמו. העולם על פי דן (2007) - בתפקיד: דן. סיפורי ארצות הברית (2007) - בתפקיד: מארק רונסון. הורטון שומע מישהו (2008) - בתפקיד: נד. (דיבוב) שחק אותה סמארט (2008) - בתפקיד : מקס סמארט. דייט לילי (2010) - בתפקיד: פיל פוסטר. גנוב על הירח (2010) - גרו. (דיבוב) אידיוט מושלם (2010) - בתפקיד: בארי. טיפש, מטורף, מאוהב (2011) - בתפקיד: קאל. תקווה בהופ ספרינגס (2012) - בתפקיד: ד"ר ברני פילד. דרושה חברה לסוף העולם (2012) - בתפקיד: דודג'. ברט וונדרסטון המופלא (2013) - בתפקיד: בארט וונדרסטון. גנוב על המיניונים (2013) - בתפקיד: גרו. (דיבוב) העולם על פי דנקן (2013) - בתפקיד: טרנט. חדשות בהפרעה (2013) - בתפקיד: בריק טימברלנד. אלכסנדר והיום הנורא, האיום, המבאס והגרוע ממש (2014) - בתפקיד: בן קופר. פוקס קצ'ר (2014) - בתפקיד: ג'ון דופונט. המיניונים (2015) - בתפקיד: גרו. (דיבוב) לאהוב אותה (2015) - בתפקיד: סטיב גולדשטיין. מכונת הכסף (2015) - בתפקיד: מארק באום. קפה סוסייטי (2016) - בתפקיד: פיל. גנוב על העולם (2017) - בתפקיד: גרו ודרו. (דיבוב) קרב המינים (2017) - בתפקיד: בובי ריגס. חברים לחיים (2017) - בתפקיד: לארי "דוק" שפרד. ילד יפה (2018) - בתפקיד: דייוויד שף. סגן הנשיא (2018) - בתפקיד: דונלד רמספלד. ברוכים הבאים לעולם שלי (אנ')‏ (2018) - בתפקיד: מארק הוגנקאמפ. מנהיג בהזמנה (2020) - בתפקיד: גארי זימר. המיניונים: עלייתו של גרו (2022) - בתפקיד: גרו. (דיבוב) אסטרואיד סיטי (2023) - בתפקיד: מנהל מלון. גנוב על החיים (2024) - בתפקיד: גרו (דיבוב) חברים דמיוניים (2024) - דיבוב המופע של דיינה קארווי (1996) - בתפקיד: דמויות שונות. סאטרדיי נייט לייב (2011-1996) - בתפקיד: גארי. (דיבוב) מעבר לפסגה (1997) - בתפקיד: יורגו גאלפניקוס. תהרוג אותי וזהו (1998) - בתפקיד: מר ווילנד. הדיילי שואו (2005-1999) - בתפקיד עצמו. זרים עם ממתקים (2000) - בתפקיד: מורה. לצפות באלי (2003-2002) - בתפקיד: אדגר. פילמור! (2004) - בתפקיד: מר דלנסי (דיבוב) בוא לפאפא (2004) - בתפקיד: בלוויין. המשרד (2011-2005, 2013) - בתפקיד: מייקל סקוט. משפחת סימפסון (2012) - בתפקיד: דן גיליק (דיבוב) טיפול אונליין (2013) - בתפקיד: ג'קסון פיקט. תוכנית הבוקר (2019-הווה) - בתפקיד: מיץ' קסלר. חיל החלל (2020-הווה) - בתפקיד: מארק אר. ניירד. המטופל (2022) - בתפקיד: אלכסנדר שטראוס. סטיב קארל, ברשת החברתית אקס (טוויטר) סטיב קארל, במסד הנתונים הקולנועיים IMDb (באנגלית) סטיב קארל, באתר "אידיבי", מאגר הידע העברי לקולנוע ישראלי ועולמי סטיב קארל, באתר AllMovie (באנגלית) סטיב קארל, באתר Rotten Tomatoes (באנגלית) סטיב קארל, באתר Box Office Mojo (באנגלית) סטיב קארל, במסד הנתונים הקולנועיים KinoPoisk (ברוסית) סטיב קארל, באתר MusicBrainz (באנגלית) סטיב קארל, באתר אנציקלופדיה בריטניקה (באנגלית) לירון סיני, סטיב ג'ובלס, באתר ynet, 21 ביולי 2010 עידו שי, המופע של סטיב, ישראל היום, 30.7.2010 איילה אור-אל, מתפטר!: ריאיון עם סטיב קארל, באתר nrg‏, 29 באוגוסט 2010 שירית טרוינר, לעסק כושל דרוש מנהל: פרידה מסטיב קארל, באתר nrg‏, 2 בספטמבר 2011 צח יוקד, סטיב קארל:""אני לא כזה נחמד כמו שעושים ממני", באתר nrg‏, 28 ביוני 2013 איילה אור-אל, "מפחיד להביא ילדים לעולם בימינו", באתר "ידיעות אחרונות", 27 באוקטובר 2018